19 साल से बंद पड़ी एक्सरे मशीन, 5 साल से पीएम हाऊस बना शोपीस
स्थानीय निवासी रूपलाल, विक्रम, हरीश, दुर्गेश ने बताया कि स्वास्थ्य केंद्र में इतनी अधिक लापरवाही बरती जा रही है कि यहां पदस्थ एकाउंटेंट भी पिछले पांच माह से यहां नहीं आ रही हैं। जिससे प्रसूति सहायता के महिलाओं के प्रकरण एवं अन्य आर्थिक मामले में केंद्र में अधर में लटके हुए हैं। नगर के वार्ड 10 निवासी प्रसूतिका दलित महिला रानू वाई अहिरवार पति पंचम लाल ने बताया कि 20 नवंबर 2016 को अस्पताल में वच्ची का जन्म हुआ था। कई बार भटकने के बाद भी मुझे शासन से प्राप्त होने वाली प्रोत्साहन राशि नही दी जा रही है। इस तरह के अकाउंटेट की लापरवाही से अनेक हितग्राही वर्तमान में परेशान हैं।
हिंडोरिया। पांच साल से शोपीस बना पीएम हाऊस। जिससे शव परीक्षण दमोह में कराए जाते हैं।
पांच माह से महिलाओं को नहीं मिल रही प्रसूति सहायता राशि
भास्कर संवाददाता| हिंडोरिया
आसपास के दो दर्जन से अधिक गांव के लिए स्वास्थ्य सुविधाएं मुहैया कराने हिंडोरिया में खोला गया सामुदायिक स्वास्थ्य केंद्र कई अव्यवस्थाओं से जूझ रहा है, जिससे मरीजों को स्वास्थ्य सुविधाओं का लाभ नहीं मिला रहा है। यहां आने वाले मरीजों को सीधे जिला अस्पताल रेफर कर दिया जाता है। यहां की एक्स रे मशीन 19 साल से बंद पड़ी हृुई है। मरीजों के एक्स रे भी दमोह में कराए जाते हैं।
गौरतलब है कि तत्कालीन नगर परिषद द्वारा मृत नागरिकों के शव परीक्षण संबंधी समस्याओं को ध्यान में रखकर करीब पांच वर्ष पहले पीएम हाउस का निर्माण कराया था, लेकिन स्वास्थ विभाग की लापरवाहियों के चलते आज तक स्वीपर की नियुक्ति नहीं की गई। जिससे पीएम हाऊस बनने के बाद भी सालों से बंद पड़ा है। इस कारण वर्षों से पीड़ितों को शव परीक्षण के लिए आए दिन भटकना पड़ रहा है। इसी तरह वर्ष 1997 केंद्र में अस्थी रोग निराकरण के लिए शासन की ओर से एक्सरे मशीन स्वीकृत कर भेजी गई थी। लगभग 19 साल के बाद भी यह मशीन आज तक आपरेटर के अभाव में बंद पड़ी है। जिससे यह मशीन को अब अमान्य घोषित कर दिया गया है। उसके स्थान पर दूसरी आधुनिक तकनीकि की मशीन पुन: भेज दी गई है। लेकिन यह नई मशीन भी कुशल आपरेटर के अभाव में आज भी औचित्यहीन साबित हो रही है और अपने कमरे में पड़ी घूल खा रही है। जबकि लोगों को हड्डी से संबंधित रोगों के निदान के लिए दमोह , जबलपुर, सागर एवं अन्य स्थानों पर भटकना पड़ रहा है।
शासन को भेजा है पत्र
एक्सरे मशीन एवं शव परीक्षण केंद्र के संचालन के लिए विभागीय स्तर पर पत्र व्यवहार कर आपरेटर की मांग की गई है। साथ ही प्रसूति सहायता राशि के मामले में लापरवाही के चलते पदस्थ अकाउंटेड का वेतन भी रोका गया हैं। आपरेटर मिलते ही एक्सरे मशीन एवं शव परीक्षण केंद्र प्रारंभ किया जाएगा। - डॉ. रीता चटर्जी, बीएमओ
bho_Deva hin_Deva hin_Deva hin_Deva npi_Deva hin_Deva hin_Deva hin_Deva hin_Deva